stanford-oval/wikipedia huggingface dataset:
Zabbix
הערות שוליים

↑  Gewirtz, David. "Best network monitoring tools 2022: Top expert picks". ZDNet (באנגלית). נבדק ב-2022-02-24.
↑  Lahti, Christian B.; Peterson, Roderick (2007-12-19). Sarbanes-Oxley IT Compliance Using Open Source Tools (באנגלית). Elsevier. p. 356. ISBN 978-0-08-055727-4. Although Zabbix is a feature rich and flexible monitoring solution, we like the fact that it is fairly simple and straightforward to set up, compared to other monitoring solutions such as Nagios due to its template design for items, triggers and graphs.
↑  McKendrick, Russ (2015-12-15). Monitoring Docker (באנגלית). Packt Publishing Ltd. ISBN 978-1-78588-550-1. Out of the these three options, Zabbix seemed to be the most straightforward one at the time. It was doing enough work to manage the several hundred servers I was going to monitor without having to have the extra work of learning the complexities of setting up Nagios or Zenoss; after all, given the task the software had, I needed to be able to trust that I had set it up correctly. In this chapter, while I am going to go into some detail about the setup and the basics of using Zabbix, we will only be touching on some of the functionalities, which can do a lot more than just monitor your containers.
↑  "How Bank of China Uses a Scale-Out Database to Support Zabbix Monitoring at Scale". pingcap.com (באנגלית). נבדק ב-2022-04-19.
זנד טכנולוגיות

| --- | --- |

 נתונים כלליים
 מייסדים:  אנדי גוטמנס וזאב סורסקי
 תקופת הפעילות:  1999–הווה (כ־26 שנים)
 מיקום המטה:  קליפורניה
 משרד ראשי:  ארצות הברית קופרטינו, קליפורניה
 ענפי תעשייה:  תוכנה
 מוצרים עיקריים:  Zend Server     Zend Studio     Zend Framework   מנוע הזנד
  
 www.zend.com
 
זנד טכנולוגיות (באנגלית: Zend Technologies) היא חברת תוכנה ישראלית, אשר מרכזה ממוקם בקופרטינו, שבמדינת קליפורניה, בארצות הברית. יש לה משרדים גם בישראל, בצרפת ובגרמניה. החברה מתמקדת בפיתוח של מוצרים הקשורים לפיתוח, פריסה וניהול של אפליקציות אינטרנטיות מבוססות PHP, הכוללות את Zend Studio.
מייסדי החברה, אנדי גוטמנס וזאב סורסקי, יחד עם עזרה מבוגרים אחרים מהטכניון ומרזמוס לרדורף, יצרו את שפת הקוד הפתוח PHP.
היסטוריה

בשנת 1997, זאב ואנדי שכתבו את מנתח ה-PHP-FI של רזמוס לרדורף. התוצאה הייתה שחרור של PHP 3.
בשנת 1998, הם שיפרו ועיצבו את המנתח לגמרי מחדש, וקראו לו מנוע הזנד. ‏PHP 4 היה מבוסס על הגרסה הראשונה של מנוע הזנד וזכה להצלחה רבה. ובשנת 1999 הוקמה זנד טכנולוגיות, כדי למסחר את טכנולוגיית ה-PHP. השם Zend שנבחר לחברה הוא הלחם של שמות המייסדים באנגלית, Zeev ו-Andi. הם גיסו את דורון גרסטל כמנכ"ל החברה והיזם שמעון אקהויז השקיע בה מיד עם הקמתה. המודל העסקי של החברה היה להפיץ בחינם את "מנוע הזנד", שהוא הליבה הטכנולוגית המשמשת לפריסת יישומים הנכתבים בשפת התכונות PHP ( שהיא שפת "קוד פתוח" המופצת בחינם). ולגבות תשלום עבור מוצרים הקשורים לפיתוח, פריסה וניהול של אפליקציות אינטרנטיות מבוססות PHP.
המוצר המסחרי הראשון של החברה היה ה-Zend Compiler, שמאפשר לארגונים לעבוד עם PHP ולאחר מכן לחסום את הקוד של האפליקציה, ובכך להשיג את היתרון שבקוד סגור, חסימת הקוד לעיני המתחרים. המוצר השני היה Zend Cache שיועד לשפר את המהירות של שרתים המשתמשים ב-PHP. בנוסף החלה החברה לספק שירותי יועץ, תמיכה, פיתוח והדרכה סביב טכנולוגית ה-PHP. אסטרטגיה זו עזרה לקידום PHP כשפת תכנות פופולרית לבניית אתרים ויישומים ברשת תוך שנים ספורות. מספר האתרים ברחבי העולם שהשתמשו ב-PHP גדל מכשני מיליון בשנת 2000 לכ-15 מיליון בשנת 2003. בתחילת שנת 2000 גייסה הון ראשוני של כ-2.5 מיליון דולר לפי שווי של 10 מיליון לפני הכסף, באמצעות קרן הון סיכון וולדן (Walden). החברה חלה לייצר הכנסות והגיעה לרווחיות בסוף 2003. ביולי 2004 השלימה גיוס הון שלישי בסך 8 מיליון דולר. בינואר 2005 השלימה גיוס של 10 מיליון דולר, שכלל השקעה מהחברות אינטל ו-SAP.
עם העלייה בפופולרית של PHP הצליחה החברה לחתום על הסכמי שיתוף פעולה עם חברות הטכנולוגיה הגדולות בעולם ביניהם: אדובי מערכות, אורקל ו־IBM. אף על פי ש-PHP היא טכנולוגיה המתחרה בפלטפורמת .NET של חברת מיקרוסופט, גם מיקרוסופט החליטה לשתף פעולה עם זנד טכנולוגיות, כדי לאפשר למתכנתים ליצור יישומים ב-PHP עבור שרתי מיקרוסופט.
בשנת 2006 זכתה החברה בפרס "חברת ההזנק המצליחה ביותר בתחום התוכנה" במסגרת כנס היי-טק שנתי של איגוד קרנות ההון סיכון (IVA). ביולי 2006 עזב דורון גרסטל את תפקיד המנכ"ל לטובת ניהול חברת סינרון מדיקל בארצות הברית, במקומו מונה הרולד גולדברג למנכ"ל, אך עזב אחרי תקופה קצרה. במקומו מונה אנדי גוטמנס כמנכ"ל.
באוגוסט 2006 גייסה החברה 20 מיליון דולר; ותכננה הנפקה ראשונה לציבור של מניות בארצות הברית. בשנת 2010, גייסה החברה 9 מיליון דולר מהמשקיעים הקיימים בה: הקרנות אינדקס, פלטינום, אזור, קרן ההשקעות של SAP וקרן גריילוק. סבב זה הביא את סך גיוסי החברה ל-45 מיליון דולר בינואר 2011 השקיעה קרן ויולה 7 מיליון דולר נוספים בחברה. אחרי גיוס זה שינתה החברה את המודל העסקי, הפחיתה את מכירת שירותי הפיתוח, הייעוץ וההדרכה שרווחיותם נמוכה. והתמקדה בעיקר במכירות של רישיונות שימוש במוצרים כמנוי שנתי.
באוקטובר 2015 נמכרה זנד לחברת Rogue Wave האמריקאית. ב-2019 חברת Rogue Wave עצמה נמכרה לחברת Perforce Software. בשנת 2016 עזב אנדי גוטמנס את החברה לטובת תפקיד סמנכ"ל ב-Amazon Web Services. זאב סורסקי עזב את החברה בפברואר 2020 לטובת תפקיד מנהל טכנולוגיות ראשי בחברת ההזנק Strattic.
מוצרים > Zend Server

Zend Server מספק סביבת אינטגרטיבית ונתמכת ליישומי PHP, עוקב אחרי ריצת היישומים, ומדווח על ביצועים ועל תקלות. הוא גם מציע מאיץ PHP‏ (Zend Optimizer), פתרון מטמון לתוכן הכולל ממשק תכנות יישומים (API) לחלק מדפי המטמון ומספר רב של כלי ניהול. Zend Server יכול לעבוד בשיתוף עם Zend Studio לצורך של ניפוי שגיאות (debugging) ולצורך הצגת אפליקציות PHP בסביבת השרת הטבעית שלהם.
מוצרים > Zend Studio

Zend Studio היא תוכנה מסחרית, קניינית. היא סביבת פיתוח משולבת (IDE) ל-PHP. החברה הפסיקה לשווק את המוצר עקב תחרות מצד סביבות פיתוח הזמינות בחינם, דוגמת Eclipse.
פרויקטים בחסותם

מנוע הזנד
Zend Framework - תוכנת קוד-פתוח, מונחית עצמים שלד לאפליקציה אינטרנטית אשר נכתבה ב-PHP 5 ומופצת תחת רישיון BSD החדש. בתחילת שנת 2019 העבירה החברה את התוכנה לפרויקט חדש בשם "Laminas Project" בניהול ובעלות עמותת לינוקס.
הערות שוליים

↑  ינאי אלפסי, ‏שפה בלי אבא חזק, באתר גלובס, 26 בפברואר 2002
↑  יונתן נשיא, זנד מקווה לכתוב את התסריט בקוד פתוח, באתר TheMarker‏, 13 בספטמבר 2000
↑  שני אלירז, מנכ"ל זנד טכנולוגיות: "הבעיה כיום היא מיון המועמדים ולא השגתם", באתר TheMarker‏, 10 באוגוסט 2000
↑  בתיה פלדמן, ‏זנד טכנולוגיות השלימה סבב גיוס של 8 מ' ד', באתר גלובס, 19 ביולי 2004
↑  צורי דאר, אינטל ו-SAP השקיעו 2 מיליון דולר בזנד; החברה השלימה גיוס של 10 מיליון דולר, באתר TheMarker‏, 24 בינואר 2005
↑  צורי דאר, טכנולוגיה של הסטארט אפ הישראלי זנד תשולב במוצר  GoLive 6.0 של Adobe, באתר TheMarker‏, 20 בינואר 2002
↑  בתיה פלדמן, ‏זנד חתמה עם אורקל על הסכם בהיקף עשרות מיליוני דולרים, באתר גלובס, 16 במאי 2005
↑  הארץ, המנוע של האינטרנט: הסכם נוסף בין יבמ העולמית לזנד; יניב לסטארט-אפ הישראלי 20 מיליון דולר, באתר TheMarker‏, 10 באפריל 2006
↑  מיקרוסופט תשתף פעולה עם חברת הקוד הפתוח הישראלית זנד טכנולוגיות, באתר הארץ, 2 בנובמבר 2006
↑  שמוליק שלח, ‏זנד מרחיבה את השת"פ עם מיקרוסופט, באתר גלובס, 1 בנובמבר 2006
↑  The Best Israeli Startup Companies for 2006 were Awarded in the Presence of Ehud Olmert, Prime Minister of the State of Israel, Business Wire, ‏June 21, 2006 (באנגלית)
↑  רפאל פוגל, לאחר חצי שנה של חיפושים: הרולד גולדברג מונה למנכ"ל זנד הישראלית, באתר TheMarker‏, 16 בינואר 2007
↑  גיא גרימלנד, זנד טכנולוגיות גייסה 20 מיליון דולר; מתכננת הנפקה בארה"ב, באתר TheMarker‏, 28 באוגוסט 2006
↑  אסף גלעד, זנד טכנולוגיות מגייסת 9 מיליון דולר, באתר כלכליסט, 17 במאי 2010
↑  גיא גרימלנד, מפתחת שפת הקוד הפתוח PHP זנד מרחיבה את סבב גיוס הון ל-16.5 מיליון דולר, באתר TheMarker‏, 10 בינואר 2011
↑  שמוליק שלח, ‏מנכ"ל זנד: "הייתה הרבה מבוכה לגבי המודל העסקי", באתר גלובס, 17 במרץ 2014
↑  שירי דובר, ‏האקזיט המאכזב של Zend: נמכרת תמורת עשרות מיליוני דולרים, באתר גלובס, 7 באוקטובר 2015
| --- | --- |
בקרת זהויות :  ISNI: 0000 0001 0040 680X  LCCN: no2004088725  SUDOC: 146734114  VIAF: 144118595   WorldCat (עם VIAF): 144118595
ואריאציות אניגמה

ואריאציות על נושא מקורי, Op.36 הידועות גם כואריאציות אניגמה, היא יצירה תזמורתית מאת המלחין הבריטי אדוארד אלגר הכוללת 14 וראציות על בסיס נושא מקורי של אלגר.
היצירה, שנכתבה בין אוקטובר 1898 לפברואר 1899, הוקדשה ל"חבריי המתוארים דרך המוזיקה" - כל ואריאציה היא למעשה תיאור מוזיקלי של מכריו ומשפחתו של אלגר, ושל אלגר עצמו.
"העבודה הזו, המתחילה בשילוב רוח הומוריסטית ורצינות תהומית, כוללת סקיצות של חבריו של המלחין. כל אחת מן הדמויות משתקפת בנושא הראשי - ה"אנגימה" (בשם זה ידוע הנושא הראשי) ובנסיון "לפתור" אותו. הסקיצות (הואריאציות) הן אינן "פורטרטים" מלאים, אלא גרעין של רעיון יחודי על בסיס אישיות מסוימת. זהו הבסיס ליצירה, עם כי ניתן להאזין ליצירה כפשוטה גם ללא ההשפעות החיצוניות"
לאחר ביצוע הבכורה בלונדון בשנת 1899, הווריאציות ביססו באופן מיידי את הפופולריות של אלגר ואת המוניטין הבינלאומי שלו.
רקע היסטורי

אלגר ציין כי בערב של ה-21 באוקטובר 1898, לאחר יום עבודה מעייף, הוא התיישב על יד הפסנתר והחל לנגן מלודיה ולאלתר עליה. באלתורים הוא ניסה ליצור דיומי מוזיקלי של חבריו. האלתורים הללו, שלאחר מכן תוזמרו, נהפכו בסופו של דבר ל"ואריאציות אניגמה". ואריאציות על בסיס דמויות מלחינים אחרים כדוגמת ארתור סאליבן לא נכללו בשל חשש מפסטיש.
היצירה הושלמה ב-18 בפברואר 1899 ופורסמה בהוצאה Novello & Co. היא בוצעה לראשונה ב-19 ביוני 1899 באולם סנט ג'יימס בלונדון, בניצוח הנס ריכטר. הביקורות מיד לאחר בכורה שיבחו את המבנה והתזמור של היצירה. אלגר יצר גרסה אלטרנטיבית לואריאציאת הסיום, הכוללת גם תפקיד עוגב, שבוצעה לראשונה ב-13 בספטמבר 1899 בפסטיבל שלוש המקהלות עם אלגר כמנצח.
תזמור

היצירה כתובה לתזמורת סימפונית מורחבת:
כלי נשיפה מעץ: 2 חלילים (חלילים אחד עובר לפיקולו ; 2 אבובים ; 2 קלרינטים בסי במול ; 2 בסונים. קונטרה בסון.
כלי נשיפה ממתכת: 4 קרנות ; 3 חצוצרות בפה ; 3 טרומבונים, טובה.
כלי הקשה: טימפני ; מצילתיים, משולש, טם-טם ותוף בס
כלי מיתר: כינור ראשון, כינור שני, ויולות, צ'לי, קונטרבסים.
עוגב (לא חובה)
מבנה

נושא (אניגמה: אנדנטה)
השמעת צלילים אינה נתמכת בדפדפן שלך. אפשר להוריד את קובץ השמע.
הנושא הכתוב בסולם סול מינור, נע בתחושת חיפוש מתמדת. לאחר מעבר רגעי לסולם היחסי סול מז'ור באופי יותר קל, הנושא חוזר למצב הרוח הנסער דרך הלחנה פוליפונית יותר.
"הנושא מבטא את בדידותו של האמן, וכביטוי מוזיקלי של השיר Ode (אנ')"
יש המשערים כי הנושא מדבר על אלגר עצמו, מאחר שהוא מתאים מבחינת המקצב לשמו המלא "אדווארד אלגר". הנושא מוביל לואריאציה הראושנה ללא הפסקה.
ואריאציה I (אותו הטמפו) C.A.E
השמעת צלילים אינה נתמכת בדפדפן שלך. אפשר להוריד את קובץ השמע.
קרולין אליס אלגר (C.A.E), אשתו של אלגר מיוצגת בואריאציה זו. הואריאציה מבוססת על מוטיב מלודי קצר בן ארבע צלילים.
"הואראיציה הזו היא למעשה הארכה של הנושא עם תוספות עדינות ורומנטיות"
ואריאציה II (אלגרו) H.D.S-P
השמעת צלילים אינה נתמכת בדפדפן שלך. אפשר להוריד את קובץ השמע.
הואריאציה מבוססת על דמותו של האו דייוויד סטיוארט-פאוול (Hew David Steuart-Powell).
"פסנתרן חובב ונגן נהדר של מוזיקה קאמרית. אשר קשור בטריו ל B.G.N. הצ'לן ואנוכי הכנר.
הדמות שלו אמורה להיות מנוגנת כטוקטה, אף על פי ש H.D.S-P לא חיבב כרומטיות במיוחד"
ואריאציה III (אלגרטו) R.B.T
הואריאציה מבוססת על דמותו של ריצ'רד בקסטר טאונסנד (Richard Baxter Townshend), משורר וסופר, ואחיו של W.M.B. מהואריאציה הרביעית.
דמותו מתוארת כאדם זקן אשר משחק דמות תיאטרלית עם קול נמוך, אשר מתחלף בהפתעה לקול דמוי סופרן.
ואריאציה IV (אלגרו די מולטו) W.M.B
ויליאם מית' בייקר (אנ') אחיו של R.B.T מואריאציה שלוש, ודודה של פני מואריאציה עשר. דמותו מוצגת באופן אנרגטי. זוהי הואריאציה הקצרה בכל היצירה.
ואריאציה V (מודרטו) R.P.A
ריצ'רד פנרוז ארנולד, בנו של המשורר מת'יו ארנולד (אנ') ופסנתרן חובב. המעבר לואריאציה הבאה הוא ללא הפסקה.
ואריאציה VI (אנדנטינו) Ysobel
איזבל פיטון, תלמידת ויולה של אלגר. המלחין הסביר "זה נראה שבבתיבה הראשונה ישנו תרגיל במעבר מיתרים, שהוא אתגר עבור נגנים מתחילים. הואראציה מאופיינת בתחושה מהורהרת ורומנטית.
השמעת צלילים אינה נתמכת בדפדפן שלך. אפשר להוריד את קובץ השמע.
בראד שרמן

בראדלי ג'יימס "בראד" שרמן (באנגלית: Bradley James "Brad" Sherman;‏ נולד ב-24 באוקטובר 1954) הוא פוליטיקאי יהודי-אמריקאי, המכהן כחבר בית הנבחרים של ארצות הברית מטעם מדינת קליפורניה מאז ינואר 1997. במרוצת השנים ייצג מחוזות קונגרס שונים, כולם מאזור עמק סן פרננדו במחוז לוס אנג'לס. שרמן, חבר המפלגה הדמוקרטית, ידוע בתמיכתו המתמדת במדינת ישראל. היוזמה החשובה ביותר שלו בנושא הישראלי היא חוק שיתוף האנרגיה ישראל–ארצות הברית, שנועד להשקיע בפרויקטים משותפים של מדענים ישראלים ואמריקאים לאנרגיה חלופית על מנת להעבירם מישראל לארצות הברית.
ביוגרפיה

שרמן נולד בלוס אנג'לס, קליפורניה. בנם של ליין ומוריס שרמן. אימו ניהלה מסעי בחירות ואביו היה סגן נשיא של חברה לחינוך מקצועי ולמידה מרחוק. למד באוניברסיטת קליפורניה בלוס אנג'לס ובבית הספר למשפטים של אוניברסיטת הרווארד, וסיים את תאריו בהצטיינות יתירה. הוסמך לעורך דין ורואה חשבון. הוא כיהן במשך שתי כהונות כנבחר ברשות המיסים של מדינת קליפורניה (המועצה המדינתית להשוואה (BOE), מועצת רשות המיסים היחידה בכל ארצות הברית שנבחרים אליה), בטרם נכנס לתפקידו בבית הנבחרים של ארצות הברית.
חיים אישיים

ב-3 בדצמבר 2006, שרמן נישא לליסה ניקול קפלן, דיפלומטית במחלקת המדינה שהתמחתה במלחמה באנטישמיות; החתונה הוכרזה בתוכנית הטלוויזיה, בערוץ הקומי קומדי סנטרל, "הקולבר ריפור".
אחד מסימני ההיכר הבולטים של שרמן היא הקרחת על ראשו; הוא משתמש בתכונה זו בהומור, כאשר עוד בקמפיין הראשון שלו ל-BOE חילק מסרקים עם סיסמאות בחירות למצביעים פוטנציאלים, ומאז המשיך בגימיק זה לאורך הקריירה הציבורית שלו.
מדיניות פנים

שרמן, כרואה חשבון במקצועו, הוא חסיד גדול של איזון תקציבי, כמו גם של סיוע פדרלי לחינוך, האינטרסים של משפחות עובדות, סטנדרטים סביבתיים גבוהים, הגנה על ביטוח לאומי, ביטוח רפואי לכל והרחבת מדיניות הייצוא של ארצות הברית.
כששירת בוועדת התקציב ב-1997, הוא חיבר את "תיקון שרמן" להצעת החוק שמספקת 700 מיליון דולר רכישה עבור אדמות בחשיבות סביבתית לשנת התקציב של 1998. תיקון שרמן נכלל בהצעת החוק המשותפת והשפיע ב-699 מיליון דולר בהקצאה בחוק. שרמן גם הבטיח 16 מיליון דולר לרכישה של אדמה ולהשלמת שביל המטיילים באזור הבילוי הלאומי המוגן של הרי סנטה מוניקה בקליפורניה.
שרמן היה מבין יוזמי הצעת החוק בית הנבחרים 1022 ובשמו "ההסמכה מחדש של איסור על נשקי לחימה 2007".
ועדות

הוועדה ליחסי חוץ (חבר בכיר)
ועדת המשנה לטרור, אי תפוצת נשק וסחר (יושב ראש)
ועדת המשנה למזרח התיכון ודרום אסיה
הוועדה לשירותים פיננסיים
ועדת המשנה לשוקי ההון, ביטוח ותאגידים נתמכי ממשל
ועדת המשנה למוסדות פיננסיים ואשראי לצרכן
ועדת המשנה למדיניות מוניטרית פנים וחוץ
ועדת המשפטים
ועדת המשנה לבית משפט, האינטרנט וקניין רוחני
המסע למערב

| --- | --- |

 מידע כללי
 מאת:  וו צ'אנג אן 
 שפת המקור:  written Chinese language 
 סוגה:  רומן 
 מקום התרחשות:  סין 
 הוצאה
 תאריך הוצאה:  1592 
 סדרה
 הספר הבא:  A Supplement to the Journey to the West 
 
עטיפת הספר "הטאו של קוף", אחת המהדורות בעברית של המסע למערב.
סצנה מתוך "המסע למערב" משמאל לימין: קוף, שׂוּ'אֵן דְזָאנְג, חזרזיר ובן-החול.
המסע למערב (בסינית מסורתית: 西遊記; פין-יין: Xī Yóu Jì) הוא אחד מארבעת הרומנים הקלאסיים הסיניים. הספר פורסם במקור בעילום שם בשנות ה-90 של המאה ה-16 בתקופת שושלת מינג, אך מתחילת המאה ה-20 נהוג לייחסו לסופר ווּ צֶ'אנג אֵן. יש הטוענים שזהו הספר המוכר ביותר במזרח אסיה. הספר מוכר במערב בשם קוף (מאנגלית: monkey), מכיוון שתרגומו המפורסם של ארתור ויילי לאנגלית נקרא בשם זה.
הרומן הוא תיאור בדיוני ופנטסטי המבוסס על המסע ההיסטורי של הנזיר הבודהיסטי שוואנדזאנג להודו שממערב לסין בתקופת שושלת טאנג במטרה למצוא ולהביא לסין כתבי קודש בודהיסטים. על פי הוראותיו של גאוטמה הבודהה נתנה הבודהיסטווה גואן יין (דמות מיתולגית בודהיסטית הנחשבת לאלת חמלה) משימה זו לנזיר ולשלושת מלויו, ובתמורה לכך תמחל על חטאיהם. שניים משלושת המלווים הם דמויות פולקלוריות של חיות מואנשות הנקראות קוף (סוּן ווּקוֹנג), חזרזיר (ג'וּ בָּאגְיֵה), והשלישי הוא יצור על טבעי המכונה בן-החול (שָׁה ווּגִ'ינְג), אליהם חובר גם נסיך הדרקון בתפקיד חיית הרכיבה של הנזיר.
מלומדים אחדים משערים כי הספר מכיל סאטירה על יעילותו של הממשל הסיני בתקופה בה נכתב. הספר עושה שימוש במיתולגיה הסינית, בדת הסינית העממית, באגדות סיניות, ובפנתאון של דמויות מיתולוגיות מהדאואיזם והבודהיזם.
חלק מהפופולריות ארוכת השנים של הרומן נובעת מהעובדה שהוא פועל בכמה מישורים. הוא סיפור הרפתקאות, מקור לתובנה רוחנית, ואלגוריה נרחבת שבה המסע של קבוצה של עולי רגל להודו מייצגת את המסע האישי לקראת הארה.
רקע היסטורי

הספר נכתב במאה ה-16, ומבוסס על גרעין היסטורי אמיתי מהמאה השביעית. הנזיר שוואנדזאנג, היה נזיר חשוב מאוד בבודהיזם הסיני, משום שעלה לרגל למקומות הקדושים לבודהיזם בהודו וחזר לסין. נקודת המוצא והסיום למסע הייתה פגודת אווז הבר הגדולה בשיאן שבמחוז שאאנשי. שוואנדזאנג יצא למסע בן עשרים שנה מסין להודו, שעבר דרך פקיסטן ואפגניסטן, חלק הארי של מסעו נערך ברגל. כאשר הגיע להודו הוא ליקט אלפי כתבים בודהיסטיים קדושים והביאם עמו במסעו חזרה לסין. את שארית חייו הוא עשה בסין בתרגום כתבים אלו משפת סנסקריט לשפה הסינית, ביחד עם אנשים רבים נוספים. שוואנדזאנג חיבר ספר על מסעו, שמהווה מקור חשוב ביותר לחקר ההיסטוריה של הודו.
מאות שנים לאחר מותו נוצרו אגדות שונות על מסעו של הנזיר שוואנדזאנג להודו. באגדות אלו שונה היעד של הנזיר ומסעו נערך לא להודו, כי אם לגן עדן ושם בודהה עצמו נותן לו את הכתבים. המסע נהפך להיות למסע מיתולוגי. במסע זה עוזר לו קוף פלאי ושמו סון וו קונג לאורך כל הדרך. האגדות הרבות לבשו במאה ה-16 דמות של רומן, שבו הגיבור המרכזי הוא קוף. חלק מן החוקרים סוברים כי מקור דמותו של הקוף ברומן הוא באפוס המיתולוגי ההודי הראמאיאנה, שם גיבור הסיפור הוא האל-הקוף האנומן. התכונה המאגית הבסיסית של קוף היא יכולתו לפשוט וללבוש צורה, כמו כן יש באפשרותו לשכפל את עצמו 84,000 פעמים. שינוי הצורה הוא השפעה של הבודהיזם ההודי. 84,000 הוא מספר חשוב בבודהיזם ההודי ומתאר את מספר גלגולי הנשמות, מספר השרידים של בודהה ותכונות נוספות. קוף מסוגל אף לקפוץ למרחק 84,000 פרסאות.
מהדורות בעברית

ניצן ויסמן תרגם את המהדורה האנגלית המקוצרת (כ-30 מ-100 הפרקים המקוריים) של הסינולוג האנגלי ממוצא יהודי ארתור ויילי (Arthur David Waley), שיצאה בשנת 1942 בשם Monkey: A Folk-Tale of China. תרגום זה לעברית יצא לאור שלוש פעמים בשמות שונים:
קוף, הוצאת אלישר, 1984.
הטאו של קוף, הוצאת אסטרולוג, 1995.
המסע למערב (קוף), הוצאת אסטרולוג, 2004.
תרגום חלקי של הספר יצא בשם קוו צ'נג-אן (המאה השש-עשרה), קוף ודלעת הקסמים: אגדה סינית בציורים, ציירה: נגה ג'אנג שחר, תרגם מסינית ועיבד מאיר שחר, עם עובד, 2008.
השפעות ועיבודים נוספים

בנוסף למתואר עד כאן על הספר, הפופולריות של ספר זה הביאה גם להוצאת הצגות ספרים סרטים סדרות ואף משחקים בהשראתו או לחלופין לעיבודים מחודשים של ספר זה. כמו גם יצירות אמנות כציור מוזיקה ועוד. אחד הידועים ביותר הוא הזיכיון המצליח דרגון בול הכולל מאנגה אנימה משחקים ועוד, מעת אקירה טוריאמה. גם משחק Black Myth: Wukong נכתב בהשפעת הספר.
הערות שוליים

↑  דן דאור, בדרך אל האור - 'קוף' מאת וו צ'אנג־אן: תרגום: ניצן ויסמן: אלישר, כותרת ראשית, 24 באוקטובר 1984
↑  אריאנה מלמד, האמת נמצאת אי שם, באתר ynet, 10 באפריל 2003
↑  שירי לב-ארי, אגדה סינית קלאסית בעברית, באתר הארץ, 15 ביולי 2008
| --- | --- |
בקרת זהויות :  NLI: 987007351725405171  PLWABN: 9812691379005606  BNE: XX2234928  BnF: cb16537317q (data)  GND: 4237787-0  LCCN: n82017314  NLA: 36609612  SUDOC: 131263609  VIAF: 185090227   WorldCat (עם VIAF): 185090227 
דמותו של קוף בהצגה המסע למערב באופרה של בייג'ינג
פגודת אווז הבר הגדולה, שיאן, סין
Smite (משחק מחשב)

| --- | --- |

סמל המשחק Smite
 כללי
 תאריך הוצאה:  Microsoft Windows ב-25 במרץ 2014.  Xbox One ב 19 באוגוסט 2015.  PlayStation 4 ב 31 במאי 2016.  Nintendo Switch ב 18 בפברואר 2019.
 סוגה:  זירת קרב מרובת משתתפים
 פיתוח:  Titan Forge Games
 הוצאה לאור:  Hi-Rez Studios 
 ארץ מקור:  ארצות הברית 
 שפות:  אנגלית, ספרדית 
 הפצה:  Hi-Rez Studios  Tencent Games (סין)
 סדרה:  Smite 
 דרישות תוכנה
 מנוע משחק:  Unreal Engine 3 
 מצבי משחק:  משחק מרובה משתתפים
 פלטפורמות:  Microsoft Windows  פלייסטיישן 4  Nintendo Switch  Xbox One
 
 www.smitegame.com
 
Smite הוא משחק זירת קרב מרובת משתתפים (MOBA), שפותח ופורסם על ידי אולפני Hi-Rez Studios עבור Microsoft Windows, פלייסטיישן 4, Nintendo Switch ו- Xbox One. בSmite, שחקנים שולטים בדמויות אשר מבוססות על אלים וגיבורים ממיתולוגיות שונות, ולוקחים חלק בקרבות מבוססי קבוצות, ומשתמשים ביכולות שלהם נגד שחקנים אחרים וכנגד מיניונים (חיילים שמשוחקים על ידי המחשב).
למשחק מספר מצבי שחקן מול שחקן שונים (PVP), נכון לשנת 2022 יש 121 דמויות משחק שונות ובעל אליפות עולם שנתית בשווי מיליון דולר.
משחקיות > מצבי משחק

המשחק כולל מצבי משחק רבים ושונים כאשר הגדול ביותר הוא "Conquest". שחקנים מתחלקים לשתי קבוצות עם חמישה שחקנים בכל קבוצה. כל השחקנים מתחילים משני צידי המפה בנקודת ההתחלה של קבוצתם. לפני שהשחקנים נכנסים למפה, מוענקת להם כמות זהב לרכישת פריטי התחלה. פריטים אלה מעניקים בונוסים או יכולות מיוחדות המעצימות את השחקן. ישנם שלושה "נתיבים" רצופים העוברים מצד אחד של המפה לצד השני. כל מסלול מוגן על ידי 2 מגדלים ו"פיניקס". הפיניקס והמגדלים גורמים נזק רב לאויבים שמתקרבים אליהם ללא המיניונים. המטרה של כל משחק היא להשמיד את המגדלים, הפיניקס ואת הטיטאן של הקבוצה היריבה, לוחם ענק שחייבים להביס כדי לנצח במשחק.
במשחק יש עוד מספר מצבי משחק שונים. לדוגמה:
Joust
Clash
Siege
Arena
מצב שמשתנה כל שבוע.
"Joust" הוא מצב משחק שבו שישה אנשים מתחלקים לשתי קבוצות, והמפה קטנה יותר ממצב הConquest וכוללת רק נתיב אחד ו2 ג'ונגלים בכל צד.
"Clash" הוא מצב משחק שבו עשרה אנשים מתחלקים לשתי קבוצות והמפה שונה מConquest וכוללת שני נתיבים וג'ונגל מקוצר.
"Siege" הוא מצב משחק שבו שמונה אנשים מתחלקים לשתי קבוצות וכולל שני נתיבים; לקבוצה יש נקודות שעולות על ידי הריגת אויבים וכאשר הקבוצה מגיעה ל-100 נקודות הנקודות מתאפסות ומיניון ענקי מגיע כדי לעזור לקבוצה.
"Arena" הוא מצב שבו עשרה שחקנים מתחלקים לשתי קבוצות, והוא המצב החופשי ביותר בו אין ג'ונגל וכל האויבים נלחמים זה מול זה; כאן המטרה של הקבוצה היא לאפס את כמות הנקודות של הקבוצה היריבה על ידי הריגת אויבים וגם כאן מיניון ענקי יכול להזדמן כדי לעזור לקבוצה.
השחקנים מלווים ב"מיניונים", חיילים קטנים עם התקפה חלשה. המיניונים מזדמנים כל שלושים שניות ורצים לאורך הנתיב שלהם עד שהם פוגשים באויב ותוקפים מיד. המיניונים יתקפו לא רק שחקנים ומיניונים של האויב, אלא גם את המגדלים, פיניקס והטיטאן. למעשה, נוכחותם נדרשת כדי להרוס בבטחה את יעדים אלה.
אם משחק הולך לקבוצה מסוימת בצורה גרועה, הם יכולים להחליט להיכנע לאחר 10 דקות משחק לפחות, אם כי זה מחייב את רוב הקבוצה כדי לאשר.
משחקיות > בחירת שחקנים

בכל משחק, השחקן צריך לבחור דמות שישחק בו. נכון לעכשיו, שחקנים יכולים לבחור בין מגוון גדול של גיבורים ודמויות ממיתולוגיות שונות כגון: סינית, מצרית, יוונית, הינדית, יפנית, נורדית וסלאבית. כל דמות מסווגת כאחת מהמחלקות הבאים: מתנקש, שומר, צייד, קוסם או לוחם. אלא אם כן צוין אחרת, שני שחקנים באותה קבוצה אינם יכולים לבחור את אותה הדמות (במצבים תחרותיים וכאלה המשתמשים בשיטת בחירת דראפט, כל שחקן משתמש באופי שונה). השחקן שולט בדמות מנקודת מבט של "Third Person" (כלומר משחק כשהוא מתבונן על הגב של הדמות), וזה מאפיין ייחודי למשחק הזה, מכיוון שמשחקים אחרים בז'אנר זה מושמעים בדרך כלל מנקודת מבט של מעל השחקן. לכל דמות יש התקפה בסיסית, תכונה פסיבית, וארבע יכולות עם השפעות שונות, כמו נזק לאזור, שליטה בתזוזת האויבים, שיפור תכונות (Buff) ורבים אחרים. יכולות אלו נרכשות ומשודרגות כאשר דמותו של השחקן צובר ניסיון על ידי הריגת מיניונים, הורדת מגדלים או פיניקס והבסת דמויות אויב. הרמה המקסימלית היא 20 וככל שעולים ברמות ככה צריך יותר ניסיון. בנוסף לכך, יש כסף בתוך המשחק המכונה "זהב", המשמש לקניית פריטים המגדילים כוח, הגנה, אפקטים פסיביים, שיקויים, בודקי תזוזה ויכולות, נצבר באמצעות הכנסה פסיבית סטנדרטית, הריגת אויבים, או על ידי מכירת פריטים שנקנו בעבר.
משחקיות > הג'ונגל

האזורים הגדולים שנמצאים בין הנתיבים נקראים "הג'ונגל", שבו נמצאות מפלצות ללא שחקן. לאחר שהן נהרגות הן מפילות קפסולת שיפור תכונות (Buff) אשר בהתאם לסוג המפלצת שנהרגה יעניק לשחקן שיפור תכונה ספציפית כגון מהירות תנועה, מהירות התקפה וכדומה ומזדמנות בזמנים קבועים. ישנן שלוש מפלצות נייטרליות מיוחדות המופיעות בתדירות נמוכה יותר. ישנם שלושה סוגים של מפלצות מיוחדות, הראשון מעניק לכל הקבוצה בונוס חוזק התקפה, השני סכום קבוע של זהב והשלישי תוספת מהירות בעת היציאה מהבסיס. יש גם כמה מפלצות שאינן מציעות שיפור תכונות, אלא רק ניסיון וזהב.
הוצאה לאור

במרץ 2014, Smite הגיע ל-3 מיליון שחקנים ובהמשך ביוני 2015 ל-4 מיליון שחקנים. ביוני 2016, הודיעו מפתחי המשחק כי הוא שוחק ביותר מ20 מיליון שחקנים. בשנת 2019 המשחק ל-30 מיליון שחקנים והניב 300 מיליון דולר. באפריל 2020 הודיעו המפתחים כי המשחק כולל למעלה מ -40 מיליון שחקנים.
ביקורות

Smite זכה בדרך כלל לביקורות אוהדות מצד המבקרים. המשחק מחזיק כרגע בציון 83 מתוך 100 ב- Metacritic, בהתבסס על תריסר ביקורות של מבקרי משחקי וידאו גדולים.
לאה ב. ג'קסון מ-IGN דירגה את המשחק 8/10 וכתבה שהיא שמחה על המגוון הרחב של האלים השונים והמודלים המפורטים, דבר המצביע על "נקודת מבט חדשה על עיצוב משחק מוכר יכולה לגרום לכל דבר להרגיש רענן, ו-Smite לא עוצר שם". ווס פנלון מ-PCGamer דירג את המשחק 86/100, תוך כדי ביקורת על האפשרות להיכנס למשחקים מדורגים ברמה נמוכה ומדגיש את הנכונות המתונה של Smite לספק לשחקנים חדשים כניסה קלה לז'אנר ה-MOBA. קית' מילבורן מ-"NZGamer" מדווח על כמה בעיות בבינה המלאכותית בגרסת הפלייסטיישן 4 שהפכו את המשחק לפחות זורם. פולמיכל קונטררס מ-"PlayStation Life Style" מתאר את מודל ה-Free-to-play של Smite כמערכת הוגנת מבלי ליפול לתחום ה"Pay to win". דמויות שניתן לקנות משתלבים היטב במאזן המשחק מבלי להיות טובים יותר מאחרים, במיוחד מכיוון שתשלום עבור תוכן המשחק הוא רק אפשרות נוספת. כמו כן מודגש כי המשחק משתלב טוב בכל הפלטפורמות השונות.